AR LAN BEDD 
Y PARCH. EDWARD MATTHEWS. 


Iaith dwysder Methodistiaeth,—o waelod 
Calon draetha'i halaeth; 
Ysig yw, tywysog aeth 
I weryd o'r filwriaeth. 


Er dewisol mawr dywysog—ydoedd 
EDWARD MATTHEWS enwog. 
I droi pechadur euog 
I borth Gras Aberth y Grog. 


Arweinydd oedd i'r enwad,—i lenyrch 
Goleuni dadguddiad, 
At nefol a Dwyfol Dad 
Ac i adwaen y Ceidwad, 


Am oes, mewn Oyrddau Misol,—ei fawr 
A'i farn oedd derfynol; [nerth 
Areithiai ffwrdd gecraeth ffol 
O lawer cwrdd dadleuol. 


Amnaid ei drem lem, neu'i law,—a wnai bawb 
Fel y bedd yn ddystaw ; 

Gyrai'i olwg bob drwg draw-—mewn dychryn, 

A heriai undyn beidio ei wrandaw. 


Angel Duw yn fy ngwlad oedd,—a daniwyd 
A doniau o'r nefoedd ; 
Ei hy$wdl lais roddai floedd 
Ai'n fywyd trwy'r tyrfaoedd, 


Ei waith rhyfedd i'r Athrofa—a saif 

Tra son am Drefecca ; 
Treuliodd ei nerth trwy Walia,—er ei budd, 
A throes, o wir-fudd mawr i'w thrysorfa,— 


Yr hynodol gyfraniadau !—agos 
UGAIN MIL o BUNNauU! 

Dyna sylwedd dan seiliau—Ooleg dysg 

I ranu addysg i'w droi'n rhinweddau. 


Boed heddwch i'w lwch anwyl ef—yn awr, 
“Yn nhy ei hir gartref !” 
Ac o fodd gwnawn gyfaddef— 
Marw wnaêth Gwr Mawr y Nef! 


DAFYDD MORGANWG. 





